அதிகாரம் 10 பேதுருவும் கொர்னேலியுவும் 1 செசரியா நகரில் கொர்னேலியு என்னும் பெயருடைய ஒருவர் இருந்தார்.  அவர் இத்தாலியா எனப்பட்ட படைப்பிரிவில் நூற்றுவர் தலைவர்.  2 அவர் இறைப்பற்றுள்ளவர்; தம் வீட்டார் அனைவருடனும் கடவுளுக்கு அஞ்சி நடந்தவர்;  மக்களுக்கு இரக்கச் செயல்கள் பல புரிந்தவர்;  இடைவிடாது கடவுளிடம் மன்றாடிவந்தவர்.  3 ஒரு நாள் பிற்பகல் மூன்று மணியளவில் அவர் ஒரு காட்சி கண்டார். 